**Twisisa Nxupulo wa Mafambiselo**

**Nxupulo wa Mafambiselo**

I yini Leswintshwa?

**10 Sunguti 2023 - U tshama u amukela xitiviso xa Nxupulo wa Mafambiselo ma Xibalo ma Xibalo xa Malinghena xa Munhu yena n'wini?**  
  
Hi le ku hlanganeni na nhlayo leyikulu ya tiqingho. U komberiwa ku tirhisa [tichanele ta hina ta xidijiti](https://www.sars.gov.za/individuals/i-need-help-with-my-tax/use-our-digital-channels/) kumbe [eFiling](https://secure.sarsefiling.co.za/app/login" \t "_blank) ku papalata ku rindzela elayenini ku hlangana na ejente ya Contact Centre.

Loko u amukerile xitiviso xa Nxupulo wa Mafambiselo ma Xibalo ma Xibalo xa Malinghena xa Munhu yena n'wini, lexi xi humesiwile hi mhaka ya nhlwelo kumbe nkarhumelo Ntlheriso wa Xibalo xa Malinghena wun'we kumbe yo hlaya.

Ku lulamisa leswi, u komberiwa ku rhumela mitlheriso ya wena leyi kayiveleke hi xihatla. Ntsandzeko wo endla tano swi nga fikelerisa laha nxupulo wa mafambiselo lowu vuyelelaka wu nga hakerisiwaka ku fikela loko u landzelela. Mayelana na vuxokoxoko hi xitalo, vona vuxokoxoko eka webupheji leyi kumbe u nghena eka phurofayili ya wena ya eFiling ku vona xitiviso xa nxupulo wa mafambiselo lexi endleriweke wena. U nga rhumela mitlheriso ya wena leyi kayiveleke hi ku tirhisa [eFiling](https://secure.sarsefiling.co.za/app/login), SARS MobiApp, kumbe ku [buka xitshembisano](https://www.sars.gov.za/contact-us/make-an-appointment/)  na Ejente ya Rhavi.

**17 Hukuri 2022 - Xitiviso**

SARS yi lemuka leswaku vahakelaxibalo van'wana va amukerile mapapila ya nxupulo wa mafambiselo / TiSMS ta xihoxo. Hi le ku lavisiseni ka mhaka no burisana na vahakelaxibalo lava khumbekaka hi xihatla. Ha tisola eka nkanganyiso lowu vangekeke.

**10 Hukuri 2022 - Mixupulo ya mafambiselo ya rhumelo lowu hlweleke wa mitlheriso ya xibalo**  
  
Ku sukela hi ti1 N'wendzamhala 2022\* mixupulo ya mafambiselo leyi xakelanaka na rhumelo lowu hlweleke wa ntlheriso wa xibalo yi ta hakerisiwa loko mi(ntlheriso) wa xibalo kumbe yo hlaya lowu xakelanaka na malembexibalo ku sukela hi 2007 ku fikela 2020 ti kayiverile. Ku nga si fika ncico lowu, vahakelaxibalo va na vutihlamuleri ntsena bya mixupulo ya mafambiselo eka rhumelo lowu hlweleke loko va ri na mitlheriso ya xibalo mimbirhi kumbe yo hlaya leyi hlweleke eka malembe xibalo lama.

\*[Xitiviso xa Gazette ya Mfumo 1531, leyi humesiweke eka Gazette ya Mfumo Nomboro 45540 hi ti Hukuri 26 20211](https://www.sars.gov.za/lsec-tadm-pn-2021-08-notice-1531-gg-45540-incidences-of-non-compliance-26-november-2021/)

Xana i yini Nxupulo wa Vulawuri?

Nxupulo wa Mafambiselo ("nxupulo wa mafambiselo") yi hakerisiwa ehansi ka Xiyenge xa 210 xa Nawu wa Vulawuri bya Xibalo (TAA). TAA wu ringanyeta mixaka yo hambanahambana ya nkavulandzelelanawu lowu faneleke hi mixupulo leyi nga cinceki ya mafambiselo.

**Timhangu ta nkavulandzelelanawu ku ya hi ntsengo lowu nga cinceki wa nxupulo:**

**Vanhu (Xibalo xa Malinghena xa Munhu yena N'wini) -**

Ku sukela hi ti1 N'wendzamhala 2022 loko munhu wa ntumbuluko a tsandzeka ku rhumela ntlheriso wa xibalo xa malinghena eka malembe ma nhlahluvo ku sukela hi 2007 ku ya emahlweni loko munhu yaloye a ri na ntlheriso wun'we kumbe yo hlaya leyi kayiveleke.

**Tikhamphani (Xibalo xa Malinghena xa Khamphani) -**

Mixupulo yi ta sindzisiwa laha khamphani yi nga tsandzeka ku rhumela ntlheriso wa xibalo xa malinghena loko swi laveka ehansi ka Nawu wa Xibalo xa Malinghena eka malembe ma nhlahluvo lama heleke enkarhini wa 2009 na malembe lama landzeleke, laha SARS yi nga humesela khamphani yaleyo xikoxo xo hetelela hi ku langutisa eka xitiviso xa vaaki no lava rhumelo wa ntlheriso wa xibalo xa malinghena lowu kayiveleke, naswona khamphani yi tsandzekile ku rhumela ntlheriso eka 21 wa masiku ma bindzu eka siku ra humeso wa xikoxo xa mahetelelo.

**Xitsundzuxo xa Nkoka:** Ku nga kathaleki leswaku wa pfumelana kumbe a wu pfumelelani na nxupulo wa mafambiselo, u tsundzuxiwa ku rhumela ntlheriso lowu nga kayivela ku yimisa ku ya emahlweni ka mixupululo wa mafambiselo. Nxupulo wu ta vuyelela n'hweti yin’wana ni yin’wana leyi (mi)ntlheriso yi tshamaka yi kayiverile eka nhlayohenhla ya 35 wa tin'hweti.   
  
Nxupulo wa nkavulandzelelanawu wa malawulele eka ntsandzeko wo rhumela ntlheriso wu vumbiwa hi mixupulo ya ntsengo lowu nga cinciki hi ku ya hi malinghena leyi hakerisiwaka xibalo ya muhakelaxibalo naswona yi nga va yi sukela ka R250 ku fikela eka R16 000 hi n'hweti eka n'hweti yin’wana ni yin’wana leyi nkavulandzelelanawu ya ka emahlweni.

Mixupulo ya mafambiselo yi vuyelela nhweti yin’wana ni yin’wana leyi muhakelaxibalo a tlulaka nandzeleriso, ku fikela eka tinhweti ta 35. Nxupulo wun’wana ni wun’wana lowu vuyelelaka wu ta va na nomboro yo hlawuleka ya thirasankixini.   
  
Tsundzuka: Xitatimende xa Akhawunti xa Nxupulo (APSA) a xi nge he rhumeriwi kun'we na xitiviso xa nhlelelo wa nxupulo. Muhakelaxibalo a nga kombela APSA:

* [eFiling eka lava nga titsarisela ku va eFilers](http://www.sarsefiling.co.za/" \t "_blank)
* Hi ku bela riqingho eka [SARS Contact Centre](https://www.sars.gov.za/contact-us/contact-centre/)eka 0800 00 SARS (7277)
* [Erhavini ra SARS](https://www.sars.gov.za/contact-us/branch-finder/). ([Tsundzuka ku endla xitshembisano)](https://www.sars.gov.za/contact-us/make-an-appointment/)

Loko ku ve a ndzi nga pfumelelani na Nxupulo?

[Xikombelo xa Hunguto (RFR](https://www.sars.gov.za/individuals/what-if-i-do-not-agree/request-for-remission-of-administrative-non-compliance-penalty/)) xi nga rhumeriwa loko muhakelaxibalo a kaneta mixupulo yin’wana ni yin’wana leyi hakerisiwaka hi mhaka ya nkavulandzelelanawu. Muhakelaxibalo u fanele a nyika swivangelo swa nkavulandzelelanawu leswaku xikombelo xi tekeriwa enhlokweni. Loko Xikombelo xa Hunguto xi ariwile kumbe ku pfumeleriwile xiphemu xo karhi ntsena, u nga ha ya mahlweni u [kaneta](https://www.sars.gov.za/individuals/what-if-i-do-not-agree/objections/) xiboho lexi nga endliwa hi SARS no tlhela u [aphila](https://www.sars.gov.za/individuals/what-if-i-do-not-agree/appeals/) xiboho loko u nga pfumelelani na mbuyelo wa [phurosese ya nkaneto.](https://www.sars.gov.za/individuals/what-if-i-do-not-agree/objections/) U komberiwa ku langutisa eka pheji ra Mikaneto na Tiaphili ku kuma vuxokoxoko hi xitalo mayelana na leswaku u rhumela njhani nkaneto hi ku ya hi Nxupulo wa Mafambiselo. U komberiwa ku tsundzuka leswaku u nge tirhisi phurosese ya mikaneto loko RFR yi nga se rhumeriwa no langutisisiwa. Loko ku tirhaniwa na RFR/nkaneto/aphili, SARS yi nga hunguta nxupulo kumbe xiphemu kwalaho.

Xana ndzi nga kombela njhani RFR (Xikombelo xa Hunguto)?

Fomo ya Xikombelo xa Hunguto yi nga komberiwa:

* Hi ku tirhisa [eFiling eka lava nga titsarisela ku va eFilers](http://www.sarsefiling.co.za/)
* [Erhavini ra SARS](https://www.sars.gov.za/contact-us/branch-finder/). [Tsundzuka ku endla xitshembisano.](https://www.sars.gov.za/contact-us/make-an-appointment/)

Xana ndzi nga rhumela njhani RFR (Xikombelo xa Hunguto)?

Fomo ya Xikombelo xa Hunguto yi nga rhumeriwa

* Hi ku tirhisa [eFiling eka lava nga titsarisela ku va eFilers](http://www.sarsefiling.co.za/)
* [Erhavini ra SARS](https://www.sars.gov.za/contact-us/branch-finder/). [Tsundzuka ku endla xitshembisano.](https://www.sars.gov.za/contact-us/make-an-appointment/)

Xana ndzi hakela njhani Nxupulo wa Mafambiselo?

U nga hakela nxupulo wa wena wa mafambiselo hi ku tirhisa yin’we ya [tichanele ta mahakelelo leti nga kona.](https://www.sars.gov.za/individuals/how-do-i-pay/) **U komberiwa ku Tsundzuka**:

* Loko u nga koti ku endla hakelo hinkwayo yo hakela xikweleti xa nxupulo wa mafambiselo‘hi nkan'we, [u nga endla malulamiselo lama hlweleke na SARS.](https://www.sars.gov.za/individuals/how-do-i-pay/owing-sars-money/)

Xana ku ta humelela yini loko ndzi nga hakeli Nxupulo wa mina wa Mafambiselo?

Loko Nxupulo wa Mafambiselo wu nga hakeriwi, SARS yi ta thola ejente (tanihi muthori wa wena) ku hlengeleta mali ematshan’wini ya yona.  [Tlilika laha ku kuma vuxokoxoko hi xitalo..​](https://www.sars.gov.za/types-of-tax/pay-as-you-earn/guidelines-for-third-party-appointments-aa88/)